**Αποδοχή μέσων πληρωμής με κάρτα πληρωμών (χρήση POS) και ΚΑΔ εικαστικής καλλιτεχνικής δραστηριότητας**

Στην περίπτωση των εικαστικών καλλιτεχνών μελών του ΕΕΤΕ που δραστηριοποιούνται ως ελεύθεροι επαγγελματίες με ΚΑΔ που εμπίπτουν στην εικαστική καλλιτεχνική δραστηριότητα (9003… ζωγράφος, γλύπτης, χαράκτης κ.τ.λ.) υπάρχει η υποχρέωση αποδοχής μέσων πληρωμής με κάρτα πληρωμών (χρήση POS) με βάση τις υπουργικές αποφάσεις 141871/2019 (ΦΕΚ 30 Β/15-01-2019) και 8139/2024 (ΦΕΚ 744 Β/31-01-2024). Εξαιρούνται της παραπάνω υποχρέωσης ελεύθεροι επαγγελματίες και επιχειρήσεις που στο πλαίσιο της επαγγελματικής τους δραστηριότητας συναλλάσσονται αποκλειστικά και μόνο με άλλες επιχειρηματικές οντότητες και όχι με ιδιώτες καταναλωτές(διενεργούν μόνο B2B συναλλαγές). Αυτό αναφέρεται στις παραπάνω υπουργικές αποφάσεις και σε διευκρινήσεις που έχουν αναρτηθεί στην ιστοσελίδα του Υπουργείου Ανάπτυξης στις οποίες μπορείτε να έχετε πρόσβαση επιλέγοντας το παρακάτω σύνδεσμο :

<https://gge.mindev.gov.gr/tomeas-emporiou/sixnes-erotiseis-organomeno-emporio/>